钦定古今图书集成/理学汇编/学行典/第140卷 > 老子 > 《守微章》
## 钦定古今图书集成/理学汇编/学行典/第140卷 > 老子 > 《守微章》

其安易持，其未兆易谋，其脆易破，其微易散。为之于
未有，治之于未乱。合抱之木，生于毫末。九层之台，起
于累土。千里之行，始于足下。为者败之，执者失之。圣
人无为故无败，无执故无失。民之从事，常于几成而
败之，慎终如始，则无败事。是以圣人欲不欲，不贵难
得之货；学不学，复众人之所过，以辅万物之自然，而
“不敢为。”